Arkivsak-dok. 87 – 16

Saksbehandler: Tone S. Sviland

Behandles av: Dato:

Sandnes Eiendomsselskap KF 28.06.2016

**Kostnadsoverslag 0 (K0) branntekniske tiltak i helsebygg 2016 prosjekt 41020 med underprosjekt byggeprogram branntekniske tiltak i Trones eldresenter**

**Bakgrunn for saken**

I denne sak legges det frem K0 / orientering angående brannsikringstiltak i hovedbygget ved Trones eldresenter. Tiltaket er et underprosjekt av prosjekt 41020 – branntekniske tiltak helsebygg 2016.

|  |  |  |  |  |  |  |
| --- | --- | --- | --- | --- | --- | --- |
| **PROSJEKT** | **TOTAL KALKYLE** | **BEVILGET FØR** | **2016** | **2017** | **2018** | **2019** |
| 41020 |  |  | 3 mill |  |   |   |

**Saksopplysninger**

Prosjekt 41020 – branntekniske tiltak helsebygg 2016 tenkes fordelt som følger:

|  |  |
| --- | --- |
| Tiltak | kostnadsoppstilling |
| Lunde boas –branntekniske tiltak | 700 000 kr |
| Resttiltak + kartlegging/prosjektering av tiltak for kjente avvik i helsebygg | 670 000 kr |
| Trones boas – sprinkleranlegg 1., 2. og 3. etasje | 1 630 000 kr |
| SUM: | 3 mill. kr |

Brannsikkerheten ved Trones eldresenter er gjennomgått og vurdert bl.a. opp mot *Teknisk forskrift 1997* og *REN veiledning til teknisk forskrift 1997*, og det er konkludert med at det er avvik på brannsikkerheten. Bygget er nå satt risikoklasse 4, som forutsetter at alle kjenner til rømningsveiene og kan bringe seg selv i sikkerhet ved brann. Når «omsorgsboligene» i stadig større grad blir institusjonslignende byggverk bebodd med mennesker som ikke er i stand til å rømme ved egen hjelp, kan dette utløse strengere krav til sikkerhet.

Brannteknisk rådgiver anbefaler i å sprinkle bygget samt oppgradere branncelleinndeling. Dette vil øke sikkerhetsnivået fra risikoklasse 4 til 6 for brann. Dette medfører at bygget kan brukes mer fleksibelt og oppfylle krav til helseinstitusjoner.

Da nytt sprinkleranlegg og oppgradering av brannalarmanlegg er tatt med som opsjon i forbindelse med nytt ventilasjonsanlegg, ønsker SEKF å utføre branntekniske tiltak samtidig. Dette for å spare tid og ressurser, samtidig som dette medfører mindre belastning for beboere og ansatte.

Arbeidene i 2016 består av følgende deler:

1. Nytt sprinkleranlegg i 1. 2. og 3. etg. i hovedbygg
2. Oppgradering av brannalarmanlegg i hovedbygg

Den økonomiske rammen for branntekniske tiltak i helsebygg er i 2016 satt til 3 mill. Det er allerede planlagt tiltak ved Lunde BOAS for ca. kr 700 000,-, og det gjenstår fortsatt et uavklarte tiltak i forbindelse med ei utvendig rømningstrapp der en ikke har oversikt på kostnadene. Det er heller ikke tatt høyde for noe uforutsett.

De resterende ubrukte midlene på ca. kr 670 000,- tenker SEKF å bruke på ferdigstilling av Lunde BOAS, samt å kartlegge og utarbeide handlingsplaner for helsebygg der en allerede kjenner til avvik på brannsikkerheten.

Med bakgrunn i ovenstående ønsker SEKF å gjennomføre nødvendige brannsikringstiltak ved Trones eldresenter over 2 år. Dette med forbehold om at blir bevilget midler i økonomiplanen i 2017.

Entrepriseform

Utlyst på Doffin som totalentreprise i forbindelse med nytt ventilasjonsanlegg.

Kostnadsoppstilling ikl. mva

|  |  |  |
| --- | --- | --- |
|  **Tiltak Trones BOAS 2016** |  | **K0** |
| Brannteknisk rådgiving / handlingsplan |  | 141 000 |
| Oppgradering av brannalarmanlegg – nye røykdetektorer |  | 171 000 |
| Sprinkleranlegg i 1., 2. og 3. etg. Inkl. prosjektering |  | 1 315 000 |
|  |  |  |
| **SUM 2016** |  | **1 627 000** |
|  |  |  |
| **Planlagte tiltak Trones BOAS i 2017** |  |  |
| Sprinkleranlegg i U. etg. og loft, samt nytt vann innlegg og sprinklerventiler |  | 1 076 000 |
| Oppgradering av rømningsveier og nødlysanlegg |  | 285 000 |
|  |  |  |
| **SUM 2017** |  | **1 306 100** |

Fremdrift

Sprinkler i 1., 2. og 3. etg. gjennomføres høst 2016.

Tiltak som gjenstår meldes opp i økonomiplan for 2017. K0 for dette tiltaket legges fram for styrebehandling hvis det gis en bevilgning.

**Forslag til vedtak:**

* Prosjekt 41020 godkjennes med en budsjettramme på 3 mill kr fordelt på 3 underprosjekt synliggjort i saken.
* Tiltakene gjennomføres i henhold til framdriftsplan med ferdigstilling 4. kvartal 2016. Det benyttes totalentreprise som entrepriseform for arbeidene på Trones boas.
* Arbeidene på Trones boas lyses ut som anbudskonkurranse.

Sandnes Eiendomsselskap KF, 21.06.2016

Torbjørn Sterri

Daglig leder